Norme de siguranţă pentru Ziua de Curățenie Națională

* Prezentele norme de siguranţă **trebuie citite şi însuşite** de toţi cei care iau parte la Ziua de Curăţenie Națională, organizată sub egida „Let’s Do It, Romania!”.
* **Liderul de echipă** are datoria de a prezenta aceste norme membrilor echipei sale şi de a se asigura de buna şi deplina înţelegere a acestora.
* **Toţi membrii echipei** trebuie să evite să se expună riscurilor, să se protejeze pe sine şi să aibă grijă de cei din echipa din care fac parte, conform prezentelor norme.

# Dispoziții generale

**Echipament**

* Sugerăm dotarea cu spray-uri sau creme cu protecție solară și împotriva țânțarilor, căpușelor şi a altor insecte şi utilizarea acestora înainte de începerea activităţilor, dar şi pe întreaga durată a acestora.
* Voluntarii trebuie să aibă îmbrăcăminte adecvată acestui tip de activitate. Vom folosi pantaloni lungi sau jampieri înalți pentru a ne proteja împotriva zgârieturilor. Vom aplica spray-uri şi creme împotriva insectelor pe pielea piciorului. Este indicat să avem haine deschise la culoare pentru a identifica mai ușor insecte care se cațără pe noi, iar materialul din care sunt realizate aceste haine să fie alunecos pentru a nu favoriza căţărarea. Spray-urile de protecție este indicat sa fie aplicate și pe suprafața jampierilor, pantalonilor până la nivelul genunchilor.
* Voluntarii trebuie să aibă îmbrăcăminte adecvată condiţiilor meteorologice (ex. ploaie, vânt, soare);
* Încălţămintea trebuie să protejeze piciorul (spini, țepi, teren accidentat, pietre) și să fie comodă, permițând o activitate susținută timp de 4 ore;
* Este interzisă orice fel de încălțăminte cu toc, sandale sau și șlapi de plajă;
* Sugerăm accesorii (cercei, brățări, lănțișoare) cât mai simple sau chiar evitarea lor;
* Sugerăm folosirea unor ghiozdane/rucsacuri uşoare, cu strictul necesar: apă, mâncare, ciocolată, bomboane sau alte alimente care să ofere energie, obiecte igienice;
* Activitatea va fi considerabil îngreunată de un ghiozdan prea încărcat sau de obiecte care nu permit folosirea ambelor mâini.

# Protecţie personală pe durata desfăşurării activităţii

* Purtarea mănuşilor de cauciuc în procesul de colectare este obligatorie;
* Se vor manipula cu maximă atenţie obiectele care prezintă un pericol (ascuțite, contondente, substanțe toxice sau materiale în poziții instabile); Voluntarii trebuie să evite zonele periculoase! (e.g. zone abrupte, carosabilul)

**Stare medicală / efort fizic**

* Este recomandat ca toți participanții la eveniment să fi mâncat de dimineaţă pentru a le permite o activitate susținută pe parcursul evenimentului.
* Ţinând cont că în cadrul evenimentului activităţile desfășurate se rezumă printre altele la urcat şi coborât, mișcări de aplecare repetată, etc., este recomandat ca alimentele consumate înainte de eveniment să fie bogate în fibre și carbohidrați, în timp ce grăsimile să fie reduse, chiar eliminate în dimineața respectivă. De asemenea, este indicat să vă hidratați înainte de activitate cu minimum 500 ml apă, limonadă sau alte sucuri naturale.
* Persoanele care suferă de o anumită afecţiune (cardiaci, hipertensivi, astmatici etc.) trebuie să comunice Liderilor de echipă aceste informații;
* În momentul în care voluntarii resimt o stare accentuată de oboseală sau leşin, vor întrerupe activitatea şi se vor adresa Liderului de echipă;
* În caz de accidente, voluntarii trebuie să anunţe Liderul de echipă indiferent de gravitatea acestora;
* Liderul de echipă va avea o trusă medicală de urgenţă;
* În cazul unui accident major, apelați de urgență serviciul 112 și informați un reprezentant LDIR;
* Dacă observați lipsa unui coleg de echipă, anunțați de urgență Liderul de echipă, activitatea de colectare a deşeurilor va înceta până la găsirea acestuia;

# Voluntari minori

* Pentru a putea participa, voluntarii minori trebuie să prezinte un acord semnat de părinte, tutore legal;
* Participanții care nu au vârsta de 16 ani împliniţi trebuie să fie însoțiți de un părinte, tutore legal sau un cadru didactic;
* Voluntarii minori nu vor atinge obiectele periculoase (ascuțite, contondente, instabile)!

# Dispoziţii speciale

* Este strict interzis consumul de **băuturi alcoolice şi /sau a substanţelor stupefiante** cu 12 ore înainte şi în timpul desfăşurării activităţii(\*);
* Este strict interzisă aducerea de **injurii**, folosirea unui **limbaj tendenţios** sau un **comportament abuziv şi neadecvat** față de persoanele cu care interacționați pe parcursul proiectului**(\*)**;
* În cazul descoperirii unui **cadavru uman** se va anunţa de urgenţă serviciul **112** şi se va aştepta echipajul de poliţie în vecinătatea locului respectiv; de asemenea, se va informa un reprezentant LDIR;
* În cazul descoperirii unui **proiectil nedetonat**, voluntarii se vor îndepărta la o distanță considerabilă de locul respectiv și vor anunţa de urgență serviciul **112**; de asemenea, se va informa un reprezentant LDIR; sub nicio formă nu se vor mişca respectivele obiecte.

 (\*) Organizatorii, precum şi Liderul de echipă au dreptul de a **exclude** din echipă persoana sau persoanele care nu respectă această normă.

# Acțiuni premergătoare:

* Ne vom seta o locație sau o zonă în care să existe cel puțin un drum de acces. În urma curăţeniei este nevoie ca autospecialele companiilor de salubrizare să poată ajunge.
* Ne vom asigura că atât noi, cât și restul persoanelor care participa la acțiunea de curățenie nu suferă de boli care îi împiedică să fie apți pentru acest tip de acțiune.
* Ne vom asigura că toată lumea este odihnită corespunzător și nu este sub acțiunea băuturilor alcoolice și a substanțelor stupefiante. De asemenea, consumul acestora pe întreaga desfășurare a acțiunii este strict interzisă.
* Dacă observăm o persoană din grupul din care facem parte sau dintr-un alt grup, că nu se simte bine, este palid, transpiră excesiv, are un comportament ciudat, privire pierdută, nu se poate exprima corespunzător, etc. îi oferim sprijin sau prim ajutor (dacă suntem în măsură să o facem) și anunţăm de îndată liderul de echipă.
* Dacă observăm o persoană care consumă băuturi alcoolice sau substanțe stupefiante anunțăm de asemenea liderul de echipă.
* Vom avea grijă să avem o trusă de prim ajutor cu noi, protecţii împotriva razelor solare (haine care să acopere pielea, șepci, pălării, creme și spray-uri cu SPF corespunzător, ochelari de soare). Ne vom asigura că avem suficiente lichide pentru a evita deshidratarea.
* Ne vom asigura că avem niște produse ce conţin zahăr pentru a evita scăderile de glicemie;
* Ne vom asigura că avem bateria încărcată la telefon, eventual o baterie externă (care să fie de asemenea încărcată);
* Ne vom asigura că avem cu noi creme şi spray-uri de protecţie împotriva țânțarilor, căpușelor şi a altor insecte.

# În timpul curățeniei:

* Ne vom deplasa în grupuri de minim 2 persoane. Acest lucru este important în caz de orice eveniment nefericit (căderi de calciu, leșin, etc), a doua persoană poate să contacteze serviciile de urgentă şi liderul de grup şi să ofere un prim ajutor ghidat prin intermediul telefonului;
* Nu ne vom avânta în zone periculoase, vom evita să intrăm în mijlocul mormanelor de deșeuri, vom evita de asemenea şi obiectele ascuţite şi/sau cablurile electrice;
* Vom păși întotdeauna pe suprafeţe solide şi nu ne vom îndepărta de potecile marcate.
* Vom păstra întotdeauna o distanţă de maximum 100 m faţă de drumul de acces.
* Ne vom deplasa pe cât se poate de mult pe cărări şi poteci şi cât mai pe mijlocul acestora, evitând vegetaţia. Temperatura ridicată şi zonele umede favorizează activitatea ţânţarilor, căpușelor şi a altor insecte. O parte din acestea pot transmite boli, în special căpușele.
* Nu ne vom aventura pe domenii private. Acestea vor fi de regulă marcate cu panouri care înstinţează domeniul privat. Aceste zone nu pot fi curăţate datorită caracterului lor privat, orice aventurare în aceste zone reprezintă o încălcare a dreptului de proprietate.
* În cazul în care din anumite motive nu mai avem contact vizual sau verbal cu restul echipei, vom utiliza telefonul mobil pentru a lua legatura cu aceasta. Acţiunea de curăţenie se va suspenda automat până la întregirea echipei.
* În cazul în care un eveniment neprevăzut are loc, se investighează evenimentul de către persoanele de faţă, se anunţă autoritățile și se acordă primul ajutor. De îndată ce situaţia permite, se anunţă persoanele din LDIR cu privire la eveniment.
1. **NOTĂ DE INFORMARE PRIVIND PRELUCRAREA DATELOR CU CARACTER PERSONAL**

Asociaţia “Let’s Do It, Romania!”, cu sediul social în Strada 1 Decembrie, nr. 51, ap. Biroul numărul 1, Sat Tunari, Comuna Tunari, Județul Ilfov, număr de ordine în Registrul Special 31PJ/25.05.2011, cod de înregistrare fiscală 28576004, ("Asociația" sau "noi") dorește să vă informeze cu privire la modul și condițiile în care prelucrează datele dvs. cu caracter personal, în calitate de operator, în conformitate cu prevederile legislației aplicabile, cum ar fi Regulamentul 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE ("GDPR").

Această notă de informare se adresează reprezentanților și persoanelor de contact ale partenerilor contractuali (prestatori) ai Asociației, precum și oricăror persoane fizice sub autoritatea acestora implicate în încheierea și / sau executarea contractelor aferente, prestatorilor de servicii persoane fizice, voluntarilor Asociației și, acolo unde este cazul, părinților voluntarilor Asociației.

Suplimentar, prin intermediul acestei note de informare, vă solicităm consimțământul cu privire la prelucrarea datelor dumneavoastră cu caracter personal pentru scopurile indicate în partea II (Formular de consimțământ).

1. **Categoriile de date cu caracter personal colectate**

Datele dvs. cu caracter personal pe care le putem colecta și ulterior prelucra includ:

* date de identificare, precum numele, prenumele (inclusiv numele și prenumele copilului dvs., atunci când vă exprimați acordul cu privire la participarea copilului dvs. la activități de voluntariat), funcția, semnătura;
* date de contact, precum adresa de e-mail, numărul de telefon;
* CNP și cont bancar, atunci când încheiem cu dvs. o convenție civilă;
* imaginea și vocea;
* alte informații pe care ni le furnizați direct.
1. **Scopul și temeiul juridic al prelucrării datelor dvs. cu caracter personal**

Putem prelucra datele dvs. cu caracter personal, după caz, pentru unul sau mai multe scopuri, astfel cum acestea sunt enumerate mai jos:

* pentru încheierea și executarea contractului/convenției, precum și pentru gestionarea relației contractuale, când ne întemeiem operațiunile de prelucrare pe necesitatea executării contractului/ convenției pe care îl/o încheiem, în conformitate cu art. 6 alin. 1 lit. b) GDPR, atunci când este cazul;
* pentru a realiza materiale foto-video-audio, dacă avem consimțământul dvs. exprimat prin bifarea căsuței corespunzătoare din partea II (Formular de consimțământ), în conformitate cu art. 6 alin. 1 lit. a) GDPR;
* pentru a ne conforma cu obligațiile legale, în conformitate cu art. 6 alin. 1 lit. c) GDPR;
* pentru a da curs solicitărilor primite din partea autorităților publice, în conformitate cu art. 6 alin. 1 lit. c) și f) GDPR.

În măsura în care nu doriți să furnizați datele dvs. cu caracter personal pentru a fi prelucrate în vederea încheierii sau executării contractului/convenției, atunci acest refuz poate duce la imposibilitatea inițierii și/sau a derulării relației contractuale.

1. **Categoriile de destinatari ai datelor dvs. cu caracter personal**

Putem transfera datele dvs. cu caracter personal către următoarele categorii de destinatari:

* furnizori terți de servicii, precum curieri, contabili, avocați, auditori, furnizori de servicii de arhivare etc, autorități publice competente, în vederea respectării cerințelor legale, procedurilor judiciare sau hotărârilor judecătorești, furnizorul nostru de servicii pentru realizarea de materiale foto-video-audio.

# Transferul datelor dvs. cu caracter personal în ţări terţe

## Datele dvs. cu caracter personal nu vor face obiectul transferului în țări aflate în afara Uniunii Europene sau al Spațiului Economic European.

1. **Perioada de stocare a datelor dvs. cu caracter personal**

Ca regulă, păstrăm datele dvs. cu caracter personal atât timp cât este necesar pentru a îndeplini scopurile prelucrării descrise mai sus, după cum urmează:

* pe perioada executării contractului/convenției și ulterior încetării, pe perioada prevăzută de lege;
* pentru a respecta legea sau
* în contextul unei acțiuni în instanță sau a unei investigații în care putem fi implicați.
1. **Drepturile dvs. cu privire la datele dvs. cu caracter personal**

Cu limitările prevăzute de lege, aveți următoarele drepturi cu privire la datele cu caracter personal pe care vi le prelucrăm:

- să solicitați informații cu privire la prelucrarea datelor dumneavoastră cu caracter personal, inclusiv să primiți o copie a acestora;

- să solicitați rectificarea datelor dumneavoastră cu caracter personal;

- să solicitați ștergerea datelor dumneavoastră cu caracter personal;

- să solicitați restricționarea prelucrării datelor dumneavoastră cu caracter personal;

- să solicitați primirea sau transmiterea către un alt operator, într-un format structurat, utilizat în mod curent și care poate fi citit automat, a datelor cu caracter personal pe care ni le-ați furnizat;

- să vă opuneți prelucrării datelor dumneavoastră cu caracter personal;

- să vă retrageți consimțământul oricând, fără ca legalitatea prelucrării efectuate pe baza consimțământului înainte de retragerea acestuia să fie afectată; și

- să depuneți plângere la Autoritatea Națională de Supraveghere a Prelucrării Datelor cu Caracter Personal cu sediul în B-dul G-ral. Gheorghe Magheru 28-30, Sector 1, cod poștal 010336, București, România.

Pentru exercitarea drepturilor dumneavoastră în ce ne privește, o puteți face contactându-ne la următoarea adresă **voluntar@letsdoitromania.ro****.**

1. **Formular de consimțământ**

□ Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_ sunt de acord cu privire la prelucrarea imaginii mele pentru scopul realizării de materiale foto-video-audio în cadrul activităților de voluntariat la care voi participa și cu utilizarea imaginii și vocii mele în legătură cu reproducerea și distribuirea materialelor foto-video-audio pe orice mediu, pentru întreaga durată de protecție oferită de lege și fără limitare de teritoriu. Acest acord se aplică automat și minorului pentru care s-a exprimat acordul de participare.

Prin prezenta declar că am luat la cunoștință, am citit și am înțeles prevederile normelor siguranță și a notei de informare cu privire la prelucrarea datelor cu caracter personal, nu am dorit sa aduc modificări acestora și, astfel, îmi exprim consimtamantul valabil asupra documentelor menționate în vederea participării la Ziua de Curățenie Națională, 16 septembrie 2023.

De asemenea, în cazul în care sunt însoțitorul unui minor voi avea grijă ca acesta să respecte la rându-i normele de siguranță.

|  |  |  |
| --- | --- | --- |
| **Nr. crt.** | **Nume Prenume** | **Semnatura** |
| **1** |  |  |
| **2** |  |  |
| **3** |  |  |
| **4** |  |  |
| **5** |  |  |
| **6** |  |  |
| **7** |  |  |
| **8** |  |  |
| **9** |  |  |
| **10** |  |  |
| **11** |  |  |
| **12** |  |  |
| **13** |  |  |
| **14** |  |  |
| **15** |  |  |
| **16** |  |  |
| **17** |  |  |
| **18** |  |  |
| **19** |  |  |
| **20** |  |  |
| **21** |  |  |
| **22** |  |  |
| **23** |  |  |
| **24** |  |  |
| **25** |  |  |
| **26** |  |  |
| **27** |  |  |
| **28** |  |  |
| **29** |  |  |
| **30** |  |  |
| **31** |  |  |
| **32** |  |  |
| **33** |  |  |
| **34** |  |  |
| **35** |  |  |
| **36** |  |  |
| **37** |  |  |
| **38** |  |  |
| **39** |  |  |
| **40** |  |  |
| **41** |  |  |
| **42** |  |  |
| **43** |  |  |
| **44** |  |  |
| **45** |  |  |
| **46** |  |  |
| **47** |  |  |
| **48** |  |  |
| **49** |  |  |
| **50** |  |  |
| **51** |  |  |
| **52** |  |  |
| **53** |  |  |
| **54** |  |  |
| **55** |  |  |
| **56** |  |  |